pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมทางหลวงขยายทางหลวงหมายเลข 202 สาย อำเภอพุทไธสง – อำเภอเกษตรวิสัย ตอน 2 เปิดให้สัญจรแล้ว
วันจันทร์ที่ 25 ธันวาคม 2560
กรมทางหลวงขยายทางหลวงหมายเลข 202 สาย อําเภอพุทไธสง – อําเภอเกษตรวิสัย ตอน 2 เปิดให้สัญจรแล้ว
กรมทางหลวง (ทล.) กระทรวงคมนาคม ดําเนินโครงการก่อสร้างขยายทางหลวงหมายเลข 202 สายอําเภอพุทไธสง – อําเภอเกษตรวิสัย ตอน 2 ในพื้นที่อําเภอพุทไธสง จังหวัดบุรีรัมย์ และอําเภอพยัคฆภูมิพิสัย จังหวัดมหาสารคาม
เพื่อยกระดับคุณภาพสายทาง ช่วยให้การเดินทางสัญจรสู่จังหวัดใกล้เคียงและประเทศเพื่อนบ้านเป็นไปด้วยความสะดวก รวดเร็ว และปลอดภัย ปัจจุบัน เปิดให้ประชาชนสัญจรแล้ว
นายสราวุธ ทรงศิวิไล ผู้ตรวจราชการกระทรวงคมนาคม และโฆษกกระทรวงฯ กล่าวว่า กระทรวงคมนาคมได้กําหนดยุทธศาสตร์พัฒนาโครงสร้างพื้นฐานและการให้บริการระบบคมนาคมขนส่ง เชื่อมโยงพื้นที่ทางเศรษฐกิจที่มีศักยภาพ เพื่อยกระดับคุณภาพชีวิตของประชาชน และเพิ่มขีดความสามารถในการแข่งขันของประเทศ โดย ทล. ได้ดําเนินโครงการก่อสร้างขยายทางหลวงหมายเลข 202 สายอําเภอพุทไธสง – อําเภอเกษตรวิสัย ตอน 2 ระหว่าง กม.31+543 – กม.36+200 และ กม.58+250 – กม.68+593 รวมระยะทาง 15 กิโลเมตร งบประมาณ 596,950,000 บาท ลักษณะเป็นมาตรฐานทางชั้นพิเศษ ขนาด 4 ช่องจราจร ผิวจราจรแอสฟัลท์คอนกรีต ช่องจราจรกว้างรวม 7 เมตร ไหล่ทางด้านนอกกว้าง 2.5 เมตร ไหล่ทางด้านในกว้าง 1.5 เมตร
ทางหลวงหมายเลข 202 เป็นถนนสายอาเซียนที่เชื่อมโยงการเดินทางสู่ประเทศเพื่อนบ้าน จึงมีความจําเป็นต้องเร่งพัฒนาเพื่อให้การสัญจรสู่จังหวัดใกล้เคียงและประเทศเพื่อนบ้านเป็นไปด้วยความสะดวก รวดเร็ว และปลอดภัยยิ่งขึ้น ทั้งนี้ โครงการดังกล่าวได้ดําเนินการแล้วเสร็จและได้เปิดให้ประชาชนสัญจรแล้ว ประชาชนผู้ใช้เส้นทางสามารถสอบถามข้อมูลเพิ่มเติมได้ที่ แขวงทางหลวงมหาสารคาม โทร. 0 4371 1109 หรือสายด่วนกรมทางหลวง โทร. 1586 (โทรฟรีทุกเครือข่าย ตลอด 24 ชั่วโมง)
รัฐบาลไทย-ข่าวทำเนียบรัฐบาล-บีโอไอขยายเวลายื่นขอใช้สิทธิประโยชน์ภาษีเงินได้นิติบุคคลให้ผู้ประกอบการยื่นเอกสารออนไลน์ได้ [กระทรวงอุตสาหกรรม]
วันศุกร์ที่ 27 มีนาคม 2563
บีโอไอขยายเวลายื่นขอใช้สิทธิประโยชน์ภาษีเงินได้นิติบุคคลให้ผู้ประกอบการยื่นเอกสารออนไลน์ได้ [กระทรวงอุตสาหกรรม]
บีโอไอขยายเวลายื่นขอใช้สิทธิประโยชน์ภาษีเงินได้นิติบุคคลให้ผู้ประกอบการยื่นเอกสารออนไลน์ได้ทุกงาน
บีโอไอขยายเวลายื่นขอใช้สิทธิประโยชน์ภาษีเงินได้นิติบุคคลให้ผู้ประกอบการยื่นเอกสารออนไลน์ได้ทุกงาน
บีโอไอ ปรับระบบการทํางานรองรับสถานการณ์การระบาดของโควิด-19 ช่วยผู้ประกอบการที่ได้รับผลกระทบ ขยายเวลายื่นขอใช้สิทธิประโยชน์ยกเว้นภาษีเงินได้นิติบุคคล ถึง 31 กรกฎาคม 2563 สอดรับมาตรการกระทรวงการคลังที่เลื่อนเวลาชําระภาษีเงินได้นิติบุคคล รุกเปิดใช้ระบบ e-Submission สําหรับการยื่นเอกสารออนไลน์ได้ทุกงาน
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) กล่าวว่า จากสถานการณ์การแพร่ระบาดของไวรัสโคโรนา (โควิด-19) ที่ขยายวงกว้างขึ้น จนส่งผลกระทบต่อเศรษฐกิจไทย ซึ่งเมื่อเร็วๆ นี้ กระทรวงการคลังได้มีมาตรการให้เลื่อนเวลาการชําระภาษีเงินได้นิติบุคคล รอบระยะเวลาบัญชีปี 2562 (ภ.ง.ด.50) เป็นภายในวันที่ 31 สิงหาคม 2563 เพื่อเพิ่มสภาพคล่องให้ผู้ประกอบการที่ได้รับผลกระทบนั้น
เพื่อให้เงื่อนไขด้านการใช้สิทธิประโยชน์ทางภาษีของบีโอไอสอดคล้องกับมาตรการของกระทรวงการคลัง บีโอไอจึงได้ขยายกําหนดเวลาการยื่นขอใช้สิทธิประโยชน์ยกเว้นภาษีเงินได้นิติบุคคล เป็นภายในวันที่ 31 กรกฎาคม 2563 หรือก่อนครบกําหนดเวลายื่นรายการชําระภาษีเงินได้นิติบุคคล ไม่น้อยกว่า 30 วัน เพื่อความสะดวกของผู้ได้รับการส่งเสริมการลงทุน
นอกจากนี้ แม้ว่าบีโอไอจะเปิดให้บริการตามปกติ แต่เพื่ออํานวยความสะดวกแก่ผู้ใช้บริการ โดยเฉพาะผู้ประกอบการที่มีความจําเป็นต้องยื่นเรื่องหรือเอกสารต่างๆ บีโอไอจึงได้เพิ่มบริการรับเอกสารทางออนไลน์ นอกเหนือจาก e –Service ที่มีอยู่เดิม (เช่น e-Investment สําหรับรับคําขอส่งเสริมฯ e-Tax สําหรับการยื่นขออนุมัติการใช้สิทธิภาษีเงินได้นิติบุคคล) โดยผู้ประกอบการหรือผู้ใช้บริการสามารถยื่นเรื่อง จดหมาย หรือเอกสารต่างๆ ผ่านระบบการยื่นเอกสารออนไลน์ หรือ “e–Submission” ผ่านเว็บไซต์บีโอไอได้ ตั้งแต่วันจันทร์ที่ 30 มีนาคม 2563 เป็นต้นไป ระบบการยื่นเอกสารออนไลน์นี้ใช้ได้กับการยื่นเอกสารต่อสํานักงานของบีโอไอในส่วนภูมิภาคทั้ง 7 จังหวัด ได้แก่ เชียงใหม่ พิษณุโลก ขอนแก่น นครราชสีมา ชลบุรี สงขลา และสุราษฎร์ธานี ด้วย
ทั้งนี้ เพื่อความสะดวกของผู้ใช้บริการ นอกเหนือจากการติดต่อบีโอไอผ่านโทรศัพท์ อีเมล แล้ว บีโอไอได้เพิ่มช่องทางการติดต่อผ่านโซเชียลมีเดีย ได้แก่ ไลน์: @boinews เฟสบุ๊ก: BOI NEWS รวมทั้งสามารถนัดหมายเพื่อประชุมออนไลน์กับเจ้าหน้าที่ได้ โดยสามารถดูรายละเอียดเพิ่มเติมได้ที่เว็บไซต์ www.boi.go.th หัวข้อ e–Service
************************************************
รัฐบาลไทย-ข่าวทำเนียบรัฐบาล-รองปลัดภานุวัฒน์ฯ ลงพื้นที่ตรวจเยี่ยมจุดบริการรับเรื่องร้องทุกข์ ศูนย์ดำรงธรรมส่วนหน้า ณ มหาวิทยาลัยราชภัฏกาญจนบุรี
วันอังคารที่ 12 พฤศจิกายน 2562
รองปลัดภานุวัฒน์ฯ ลงพื้นที่ตรวจเยี่ยมจุดบริการรับเรื่องร้องทุกข์ ศูนย์ดํารงธรรมส่วนหน้า ณ มหาวิทยาลัยราชภัฏกาญจนบุรี
นายภานุวัฒน์  ตริยางกูรศรี รองปลัดกระทรวงอุตสาหกรรม ลงพื้นที่ตรวจเยี่ยมจุดบริการรับเรื่องร้องทุกข์ ศูนย์ดํารงธรรมส่วนหน้า ณ มหาวิทยาลัยราชภัฏกาญจนบุรี
วันนี้ (12 พฤศจิกายน 2562) เวลา 9.00 น. นายภานุวัฒน์ ตริยางกูรศรี รองปลัดกระทรวงอุตสาหกรรม ลงพื้นที่ตรวจเยี่ยมจุดบริการรับเรื่องร้องทุกข์ ศูนย์ดํารงธรรมส่วนหน้า ณ มหาวิทยาลัยราชภัฏกาญจนบุรี โดยมีเจ้าหน้าที่จากสํานักงานอุตสาหกรรมจังหวัดกาญจนบุรี และเจ้าหน้าที่กองตรวจราชการกระทรวงอุตสาหกรรมพิจารณาและดําเนินการเกี่ยวกับเรื่องร้องเรียนประจําจุดบริการรับเรื่องร้องทุกข์ เพื่อแก้ไขปัญหาความเดือดร้อนของประชาชน โดยมีประชาชนผู้ได้รับความเดือดร้อน มายื่นหนังสือร้องเรียน จํานวน 1 เรื่อง คือ กรณีนายสุนทร สุริโย ตัวแทนกลุ่มสตรีกาญจนบุรี/กลุ่มอนุรักษ์กาญจน์ ขอคัดค้านการต่ออายุประทานบัตรเหมืองแร่ ไม่อนุญาตให้ระเบิดหิน ระเบิดภูเขาเทือกเขาแรด เนื่องจากเกรงว่าจะส่งผลกระทบต่อสิ่งแวดล้อม ทั้งนี้มอบหมายสํานักงานอุตสาหกรรมจังหวัดกาญจนบุรีดําเนินการต่อไป #กระทรวงอุตสาหกรรม #ประชุมคณะรัฐมนตรีอย่างเป็นทางการนอกสถานที่ครั้งที่1/2562 (PRMOI : สปอ. ภาพ/ข่าว)
รัฐบาลไทย-ข่าวทำเนียบรัฐบาล-ไทย – สหภาพยุโรป พร้อมร่วมกันทำงานอย่างสร้างสรรค์ต่อไป
วันศุกร์ที่ 23 กุมภาพันธ์ 2561
ไทย – สหภาพยุโรป พร้อมร่วมกันทํางานอย่างสร้างสรรค์ต่อไป
ไทย – สหภาพยุโรป พร้อมร่วมกันทํางานอย่างสร้างสรรค์ต่อไป
วันนี้ (23 กุมภาพันธ์ 2561) เวลา 10.30 น. นายปีร์กะ ตาปีโอละ (H.E. Mr. Pirkka Tapiola) เอกอัครราชทูตวิสามัญผู้มีอํานาจเต็มแห่งสหภาพยุโรปประจําประเทศไทย เข้าเยี่ยมคารวะ พลอากาศเอก ประจิน จั่นตอง รองนายกรัฐมนตรี ในโอกาสรับหน้าที่ ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญ ดังนี้
รองนายกรัฐมนตรีกล่าวยินดีที่เอกอัครราชทูตวิสามัญผู้มีอํานาจเต็มแห่งสหภาพยุโรปประจําประเทศไทยเข้ามาดํารงตําแหน่งในไทยอีกครั้ง หลังจากเคยประจําการที่สถานเอกอัครราชทูตฟินแลนด์ประจําประเทศไทยมาก่อน ซึ่งเชื่อว่าประสบการณ์การทํางานในไทยที่ผ่านมาจะช่วยสนับสนุนความสัมพันธ์ไทย – สหภาพยุโรป (EU) แน่นแฟ้นมากขึ้นได้ และด้านเอกอัครราชทูตฯ แสดงความยินดีที่ทั้งสองฝ่ายมีปฏิสัมพันธ์ระหว่างกันมากขึ้น หลังจากการปรับข้อมติเกี่ยวกับประเทศไทย เมื่อวันที่ 11 ธันวาคม 2560 จึงเป็นโอกาสอันดีที่ไทย – EU จะกระชับความร่วมมือในมิติต่าง ๆ ให้มากขึ้นเป็นลําดับ
ทั้งสองฝ่ายได้แลกเปลี่ยนการหารือกันในหลายประเด็น อาทิ ด้านสิทธิมนุษยชน โดยเอกอัครราชทูตฯ กล่าวว่า ได้ติดตามการทํางานของรัฐบาลในเรื่องนี้อย่างใกล้ชิด และเห็นถึงพัฒนาการที่ดีของไทยเรื่อยมา โดยเฉพาะการประกาศให้สิทธิมนุษยชนเป็นวาระแห่งชาติของนายกรัฐมนตรี เมื่อวันที่ 12 กุมภาพันธ์ที่ผ่านมา และการยกเลิกการดําเนินคดีพลเรือนในศาลทหาร แสดงถึงการให้ความสําคัญของรัฐบาลในเรื่องนี้อย่างยิ่ง และในด้านการเมือง ทางสหภาพยุโรปแสดงความเข้าใจในสถานการณ์ภายในประเทศและเจตนารมณ์ของรัฐบาลที่ต้องการพัฒนาประเทศอย่างยั่งยืน ซึ่งรองนายกรัฐมนตรีเน้นย้ําว่ารัฐบาลจะดําเนินการตาม Roadmap ที่วางไว้ เพื่อนําประเทศไปสู่ประชาธิปไตยที่เข้มแข็ง
โอกาสนี้ ทั้งสองฝ่ายเห็นตรงกันว่า ไทยและ EU ควรขยายความร่วมมือที่มีอยู่ให้ครอบคลุมมิติต่าง ๆ มากยิ่งขึ้น พร้อมทั้งร่วมกันทํางานอย่างสร้างสรรค์ต่อไป เพื่อส่งเสริมความสัมพันธ์ระหว่างไทยกับ EU ให้ใกล้ชิดยิ่งขึ้นต่อไป
รัฐบาลไทย-ข่าวทำเนียบรัฐบาล-กรุงไทยก้าวไปอีกขั้น ผนึกโรงพยาบาลทหารอากาศ (สีกัน) ยกระดับสู่ Smart Air Force Hospital แห่งแรกของกองทัพอากาศ
วันศุกร์ที่ 1 มีนาคม 2562
กรุงไทยก้าวไปอีกขั้น ผนึกโรงพยาบาลทหารอากาศ (สีกัน) ยกระดับสู่ Smart Air Force Hospital แห่งแรกของกองทัพอากาศ
ธนาคารกรุงไทยเป็นผู้ให้บริการจัดการทางการเงินแบบครบวงจร เพื่อสนับสนุนโรงพยาบาลทหารอากาศ (สีกัน) ก้าวสู่ Smart Air Force Hospital แห่งแรกของกองทัพอากาศ
วันนี้ (1 มีนาคม 2562) พลอากาศเอก ประจิน จั่นตอง รองนายกรัฐมนตรี และ หม่อมหลวง ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม ให้เกียรติร่วมในพิธีเปิดโรงพยาบาลทหารอากาศ (สีกัน) โดยมี พลอากาศเอก ชัยพฤกษ์ ดิษยะศริน ผู้บัญชาการทหารอากาศ เป็นประธาน และมี นาวาอากาศเอก ชัยยา จันทร์ใส ผู้อํานวยการโรงพยาบาลทหารอากาศ (สีกัน) นายปริญญา พัฒนภักดี รองกรรมการผู้จัดการใหญ่อาวุโส และนายกิตติพัฒน์ เพียรธรรม ผู้ช่วยกรรมการผู้จัดการใหญ่อาวุโส ธนาคารกรุงไทย ร่วมพิธี โดยธนาคารกรุงไทยเป็นผู้ให้บริการจัดการทางการเงินแบบครบวงจร เพื่อสนับสนุนโรงพยาบาลทหารอากาศ (สีกัน) ก้าวสู่ Smart Air Force Hospital แห่งแรกของกองทัพอากาศ ที่โรงพยาบาลทหารอากาศ (สีกัน)
นายกิตติพัฒน์ เพียรธรรม เปิดเผยว่า ธนาคารมีความมุ่งมั่นผลักดันโครงการ National e-Payment ของภาครัฐ โดยได้นํานวัตกรรมทางการเงินมาให้บริการในทุกมิติ ซึ่งการพัฒนาโรงพยาบาลต่างๆ สู่ Smart Hospital เป็น 1 ใน 5 Ecosystems หลักของธนาคาร นอกเหนือจากกลุ่มหน่วยงานภาครัฐ กลุ่มการชําระเงิน กลุ่มมหาวิทยาลัยและการศึกษา และกลุ่มระบบขนส่งมวลชน โดยธนาคารได้รับความไว้วางใจจากโรงพยาบาลทหารอากาศ (สีกัน) ให้เป็นผู้บริหารจัดการทางการเงินอย่างครบวงจร ทั้งบุคลากร คู่ค้า ตลอดจนประชาชนผู้ใช้บริการ ด้วย Total Financial Solutions for Smart Air Force Hospital ได้แก่ การบริหารจัดการทางการเงินผ่าน Krungthai Corporate Online ซึ่งเป็นระบบเดียวที่เชื่อมต่อกับระบบบริหารการเงินการคลังภาครัฐ (Government Fiscal Management Information System - GFMIS) ผู้ใช้บริการสามารถตรวจสอบสิทธิ์การรักษาพยาบาลก่อนชําระเงินผ่านเครื่อง EDC พร้อมชําระเงินด้วยตนเองผ่านเครื่อง Self-Payment Machine ด้วยบัตรเดบิต บัตรเครดิต และ QR Code ที่รองรับแอปพลิเคชั่น Mobile Banking กรุงไทย NEXT และธนาคารอื่นๆ ช่วยลดความเสี่ยงและความยุ่งยากในการบริหารจัดการเงินสดให้กับโรงพยาบาล
“นอกจากนี้ยังมี ระบบ e-Donation ที่ผู้บริจาคจะได้รับใบอนุโมทนาบุญอิเล็กทรอนิกส์ทางอีเมลพร้อมส่งข้อมูลไปยังกรมสรรพากรเพื่อนําไปลดหย่อนภาษี รวมถึงผลิตภัณฑ์และบริการสําหรับโรงพยาบาล ทั้งบริการจ่ายเงินเดือน และบริการจ่ายเงินคู่ค้าด้วยระบบโอนเงินอัตโนมัติ อีกทั้งธนาคารยังได้ติดตั้งแอปพลิเคชั่น เป๋าตุง กรุงไทย ให้ร้านค้าต่างๆ บริเวณรอบโรงพยาบาล รองรับการชําระเงินด้วย QR Code เพิ่มความสะดวกสบาย และทําให้เข้าถึงบริการทางการเงินแบบอิเล็กทรอนิกส์อย่างเต็มรูปแบบ”
นายกิตติพัฒน์ เพียรธรรม กล่าวในตอนท้ายว่า ธนาคารมีความพร้อมอย่างยิ่งในการสนับสนุนโรงพยาบาลทหารอากาศ (สีกัน) ก้าวสู่สังคมไร้เงินสด โดยได้นําเทคโนโลยีที่ทันสมัยมาอํานวยความสะดวกและลดภาระการบริหารจัดการด้านบุคลากร ด้วยบัตร Krungthai Smart Staff ID card ที่ตอบโจทย์ได้อย่างลงตัว มีระบบบันทึกเวลาเข้า-ออกแบบอัจฉริยะ และสามารถใช้จ่ายแทนเงินสด รวมทั้งมีแผนเปิดสาขาที่โรงพยาบาลทหารอากาศ (สีกัน) ในรูปแบบ Digital แห่งแรกของกองทัพอากาศ และเตรียมขยายการให้บริการทางการเงินแบบครบวงจร (Total Financial Solutions) ไปยังโรงพยาบาลแห่งอื่นๆ ที่สนใจ ทั่วประเทศ
ฝ่ายสื่อสารองค์กรและภาพลักษณ์
โทร.0-2208-4174-8
รัฐบาลไทย-ข่าวทำเนียบรัฐบาล-กิจกรรมการ Workshop เพื่อขับเคลื่อนนโยบาย Local Economy และ สินค้าอุตสาหกรรมชุมชน ให้เกิดผลสัมฤทธิ์อย่างเป็นรูปธรรม
วันเสาร์ที่ 19 พฤษภาคม 2561
กิจกรรมการ Workshop เพื่อขับเคลื่อนนโยบาย Local Economy และ สินค้าอุตสาหกรรมชุมชน ให้เกิดผลสัมฤทธิ์อย่างเป็นรูปธรรม
กิจกรรมการ Workshop เพื่อขับเคลื่อนนโยบาย Local Economy และ สินค้าอุตสาหกรรมชุมชน ให้เกิดผลสัมฤทธิ์อย่างเป็นรูปธรรม
19 พฤษภาคม 2561 กระทรวงอุตสาหกรรมได้จัดกิจกรรม Workshop เพื่อขับเคลื่อนนโยบาย Local Economy และ สินค้าอุตสาหกรรมชุมชน ให้เกิดผลสัมฤทธิ์อย่างเป็นรูปธรรมโดยมี นางสาวนิสากร จึงเจริญธรรม รองปลัดกระทรวงอุตสาหกรรม นายกอบชัย สังสิทธิ์สวัสดิ์ อธิบดีกรมส่งเสริมอุตสาหกรรม หัวหน้าผู้ตรวจราชการกระทรวงอุตสาหกรรม และ ผู้ตรวจราชการกระทรวงอุตสาหกรรมทุกท่าน ให้คําปรึกษาแนะนํา และมีอุตสาหกรรมจังหวัดและผู้อํานวยการศูนย์ส่งเสริมอุตสาหกรรมภาค และเจ้าหน้าที่เข้าร่วมกิจกรรม ณ ห้องประชุมจูปิเตอร์ 11-13 อาคารชาเลนเจอร์ เมืองทองธานี
รัฐบาลไทย-ข่าวทำเนียบรัฐบาล-ขสมก. ปรับเวลาให้บริการรถโดยสารประจำทางให้สอดคล้องกับมาตรการคลายล็อกกลุ่มกิจการและกิจกรรม ระยะที่ 3 [กระทรวงคมนาคม]
วันจันทร์ที่ 1 มิถุนายน 2563
ขสมก. ปรับเวลาให้บริการรถโดยสารประจําทางให้สอดคล้องกับมาตรการคลายล็อกกลุ่มกิจการและกิจกรรม ระยะที่ 3 [กระทรวงคมนาคม]
องค์การขนส่งมวลชนกรุงเทพ (ขสมก.) กระทรวงคมนาคม ปรับเวลาให้บริการรถโดยสารประจําทางทุกประเภท จากเดิมเวลา 05.00 - 22.00 น. เป็นเวลา 04.00 - 22.00 น. ตั้งแต่วันที่ 1 มิถุนายน 2563 เป็นต้นไป
เพื่อให้สอดคล้องกับมาตรการคลายล็อกกลุ่มกิจการและกิจกรรม ระยะที่ 3 ตามมติที่ประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.)
นายสุระชัย เอี่ยมวชิรสกุล ผู้อํานวยการองค์การขนส่งมวลชนกรุงเทพ กล่าวว่า ตามที่ประชุม ศบค. เมื่อวันที่ 29 พฤษภาคม 2563 มีมติเห็นชอบมาตรการคลายล็อกกลุ่มกิจการและกิจกรรม ระยะที่ 3 รวมถึงการลดช่วงเวลาเคอร์ฟิวอีก 1 ชั่วโมง จากเดิม 23.00 - 04.00 น. เป็น 23.00 - 03.00 น. และอนุญาตให้กลุ่มกิจกรรม จํานวน 2 กลุ่ม คือ กิจกรรมด้านเศรษฐกิจและการดําเนินชีวิต อาทิ ห้างสรรพสินค้า ศูนย์การแสดงสินค้า เปิดให้บริการได้ถึง 21.00 น. ส่วนกิจกรรมด้านการออกกําลังกาย การดูแลสุขภาพและสันทนาการ อาทิ สถานเสริมความงาม สปา และโรงภาพยนตร์ สามารถเปิดให้บริการได้ แต่ต้องปฏิบัติตามมาตรการที่กําหนด โดยคาดว่าเมื่อดําเนินการตามมาตรการคลายล็อกดังกล่าว จะส่งผลให้มีผู้ใช้บริการเพิ่มขึ้นอีก จากเดิมวันละประมาณ 20,000 - 30,000 คน เป็นวันละประมาณ 620,000 - 630,000 คน ขสมก. จึงได้จัดแผนเดินรถโดยสารในช่วงมาตรการคลายล็อกระยะที่ 3 ดังนี้
1. จัดรถโดยสารให้บริการ 95% (2,855 คัน/วัน) หรือจัดรถโดยสารให้สอดคล้องกับความต้องการใช้บริการของประชาชนในแต่ละช่วงเวลา
2. ปรับเวลาการให้บริการเดินรถโดยสาร จากเวลา 05.00 - 22.00 น. (เวลา 22.00 น. คือเวลาที่รถโดยสารกลับถึงอู่จอดรถ) เป็นให้บริการ เวลา 04.00 - 22.00 น. (เวลา 22.00 น. คือเวลาที่รถโดยสารกลับถึงอู่จอดรถ) โดยเพิ่มความถี่ในการปล่อยรถ ช่วงเวลาเร่งด่วนเช้า (04.00 - 08.00 น.) และช่วงเวลาก่อนเคอร์ฟิว (21.00 - 22.00 น.) ให้มีระยะห่างกันไม่เกิน 5 - 10 นาที
3. ปล่อยรถโดยสารคันสุดท้าย ออกจากท่าปลายทางประมาณ 21.00 น. เพื่อให้พนักงานสามารถนํารถกลับเข้าอู่จอดรถได้ทันเวลา 22.00 น. โดยปรับเพิ่มความถี่ในช่วงการปล่อยรถ 3 คันสุดท้าย ให้มีระยะห่างกัน 5 - 10 นาที ซึ่งจะติดป้ายข้อความ “เหลือรถ 2 คันสุดท้าย” “เหลือรถ 1 คันสุดท้าย” และ “รถคันสุดท้าย” บริเวณหน้ารถโดยสารเพื่อให้ผู้โดยสารทราบ
ขสมก. ขอความร่วมมือผู้ใช้บริการปฏิบัติตามมาตรการเว้นระยะห่างทางสังคม (Social Distancing) อย่างเคร่งครัด เพื่อป้องกันการแพร่ระบาดของโรคติดเชื้อไวรัส COVID-19 สวมหน้ากากอนามัยขณะใช้บริการรถโดยสาร นั่งหรือยืนตามจุดที่กําหนด (รถโดยสาร 1 คัน อนุญาตให้ผู้ใช้บริการยืนได้ไม่เกิน 10 คน) กรณีผู้โดยสารเต็มจะต้องรอใช้บริการรถโดยสารคันถัดไป รวมทั้งขอความร่วมมือผู้ใช้บริการเตรียมตัวกลับบ้านก่อนเวลา 19.00 น. เพื่อลดความแออัดของผู้ใช้บริการบนรถโดยสารในช่วงเวลาก่อนเคอร์ฟิว (21.00 - 22.00 น.) ซึ่งจะทําให้การดําเนินการตามมาตรการเว้นระยะห่างทางสังคมบนรถโดยสารเป็นไปอย่างมีประสิทธิภาพ สามารถสอบถามเส้นทางรถเมล์หรือแนะนําบริการได้ที่ www.bmta.co.th , facebook bmta@bmta.co.th หรือศูนย์ Call Center 1348 ทุกวัน ตั้งแต่เวลา 06.00 - 20.00 น.
รัฐบาลไทย-ข่าวทำเนียบรัฐบาล-กระทรวงมหาดไทยจัดทำโครงการบ้านท้องถิ่นประชารัฐร่วมใจ เทิดไท้องค์ราชัน ราชินี ก่อสร้างและปรับปรุงที่อยู่อาศัยให้แก่ผู้ยากไร้ ด้อยโอกาสในสังคม
วันอังคารที่ 23 สิงหาคม 2559
กระทรวงมหาดไทยจัดทําโครงการบ้านท้องถิ่นประชารัฐร่วมใจ เทิดไท้องค์ราชัน ราชินี ก่อสร้างและปรับปรุงที่อยู่อาศัยให้แก่ผู้ยากไร้ ด้อยโอกาสในสังคม
กระทรวงมหาดไทยจัดทําโครงการบ้านท้องถิ่นประชารัฐร่วมใจ เทิดไท้องค์ราชัน ราชินี ก่อสร้างและปรับปรุงที่อยู่อาศัยให้แก่ผู้ยากไร้ ด้อยโอกาสในสังคม
วันนี้ (11 ส.ค. 59)นายกฤษฎา บุญราช ปลัดกระทรวงมหาดไทยเปิดเผยว่า ตามที่กระทรวงมหาดไทยได้ดําเนินโครงการสายธารพระบารมี ครองราชย์ 70 ปี พระราชินี 7 รอบ เพื่อเป็นการเฉลิมพระเกียรติเนื่องในโอกาสมหามงคลที่พระบาทสมเด็จพระเจ้าอยู่หัวเสด็จเถลิงถวัลยราชสมบัติครบ 70 ปี 9 มิถุนายน 2559 และเฉลิมพระเกียรติสมเด็จพระนางเจ้าฯ พระบรมราชินีนาถ เนื่องในโอกาสพระราชพิธีมหามงคลเฉลิมพระชนมพรรษา 7 รอบ 12 สิงหาคม 2559
เพื่อเฉลิมพระเกียรติแด่ทั้ง 2 พระองค์เนื่องในโอกาสมหามงคลดังกล่าว กระทรวงมหาดไทย โดยกรมส่งเสริมการปกครองท้องถิ่นจึงได้จัดทํา “โครงการบ้านท้องถิ่นประชารัฐร่วมใจ เทิดไท้องค์ราชัน ราชินี” เพื่อสนับสนุนให้องค์กรปกครองส่วนท้องถิ่นทั่วประเทศร่วมสานพลังประชารัฐ อันประกอบด้วย ภาครัฐ ภาคประชาชน และภาคธุรกิจเอกชนในพื้นที่ดําเนินกิจกรรมด้านการพัฒนาคุณภาพชีวิตของประชาชน โดยการก่อสร้าง ซ่อมแซม ปรับปรุงที่อยู่อาศัยให้กับพี่น้องประชาชนผู้ด้อยโอกาส ผู้ยากไร้ ผู้พิการ หรือผู้ยากจน ให้มีที่อยู่อาศัยอย่างมั่นคง โดยมีเป้าหมายดําเนินการ จํานวน 984 หลัง กําหนดระยะเวลาสิ้นสุดโครงการภายในวันที่ 31 ธันวาคม 2560
สําหรับการขับเคลื่อนโครงการฯ กระทรวงมหาดไทยได้แจ้งให้ทุกจังหวัดแจ้งองค์กรปกครองส่วนท้องถิ่นให้เป็นแกนหลักสานพลังประชารัฐในพื้นที่เข้าร่วมดําเนินการ และขับเคลื่อนในรูปแบบ “คณะกรรมการ” ประกอบด้วย ผู้บริหารองค์กรปกครองส่วนท้องถิ่น กํานัน ผู้ใหญ่บ้าน ภาคธุรกิจ เอกชน องค์กรศาสนา ผู้นําองค์กรชุมชน และภาคส่วนที่เกี่ยวข้อง ทําหน้าที่กําหนดเป้าหมายและหลักเกณฑ์การคัดเลือกผู้สมควรได้รับการช่วยเหลือ โดยใช้กระบวนการประชาคมหมู่บ้าน ชุมชน จากกลุ่มเป้าหมายที่มีคุณสมบัติตามที่กระทรวงมหาดไทยกําหนด และพิจารณาการออกแบบก่อสร้างและค่าใช้จ่ายให้เหมาะสมกับสภาพพื้นที่ ภูมิอากาศ ลักษณะการอยู่อาศัยของประชาชนในหมู่บ้าน ชุมชน สอดคล้องกับหลักปรัชญาของเศรษฐกิจพอเพียง และประชาสัมพันธ์โครงการฯ ให้ประชาชนทุกภาคส่วนเข้าร่วมดําเนินงานกับองค์กรปกครองส่วนท้องถิ่นในพื้นที่ โดยพิจารณาจัดหางบประมาณสนับสนุนจากแหล่งทุนในพื้นที่ในลักษณะการแสดงเจตจํานงร่วมกัน จากกองทุนต่าง ๆ หรือภาคส่วนอื่น ๆ ในพื้นที่ที่เข้าร่วมดําเนินโครงการ รวมทั้งงบประมาณจากองค์กรปกครองส่วนท้องถิ่นตามอํานาจหน้าที่ และสําหรับการดําเนินการก่อสร้าง ซ่อมแซม หรือปรับปรุงให้ดําเนินงานในลักษณะการจัดหาวัสดุ อุปกรณ์ โดยใช้แรงงานจากผู้เสียสละแรงงานเป็นลําดับต้น หรืออาจใช้วิธีการจ้างแรงงานก่อสร้างตามความจําเป็น
ปลัดกระทรวงมหาดไทยกล่าวเพิ่มเติมว่า การดําเนินงานตามโครงการบ้านท้องถิ่นประชารัฐร่วมใจ เทิดไท้องค์ราชัน ราชินี เป็นโครงการที่มีความสําคัญที่จะช่วยเหลือพี่น้องประชาชนผู้ยากไร้หรือด้อยโอกาสในสังคมให้ได้มีที่อยู่อาศัยซึ่งถือเป็นปัจจัยพื้นฐานของการดํารงชีวิต และที่สําคัญการดําเนินโครงการในครั้งนี้ ได้เกิดจากพลังประชารัฐ ที่ทุกภาคส่วนจะได้ร่วมกันทําความดีด้วยการช่วยเหลือเกื้อกูลแก่ผู้ด้อยโอกาสในสังคม โดยกระทรวงมหาดไทย จังหวัด อําเภอ และองค์กรปกครองส่วนท้องถิ่นจะร่วมกันดําเนินงานอย่างเต็มกําลังความสามารถ เพื่อให้พี่น้องคนไทยได้มีคุณภาพชีวิตที่ดีขึ้นอย่างเท่าเทียม.
รัฐบาลไทย-ข่าวทำเนียบรัฐบาล-การประชุมสัมมนาและพิธีเปิดตัวโครงการพัฒนาศักยภาพอุตสาหกรรมเชิงสร้างสรรค์ ประจำปีงบประมาณ พ.ศ.2560
วันพฤหัสบดีที่ 11 พฤษภาคม 2560
การประชุมสัมมนาและพิธีเปิดตัวโครงการพัฒนาศักยภาพอุตสาหกรรมเชิงสร้างสรรค์ ประจําปีงบประมาณ พ.ศ.2560
9 พฤษภาคม 2560 การประชุมสัมมนาและพิธีเปิดตัวโครงการพัฒนาศักยภาพอุตสาหกรรมเชิงสร้างสรรค์ ประจําปีงบประมาณ พ.ศ.2560
เมื่อวันที่ 9 พฤษภาคม 2560 นายประสงค์ นิลบรรจง หัวหน้าผู้ตรวจราชการกระทรวงอุตสาหกรรม เป็นประธานการประชุมสัมมนาและพิธีเปิดตัวโครงการพัฒนาศักยภาพอุตสาหกรรมเชิงสร้างสรรค์ ประจําปีงบประมาณ พ.ศ.2560 เพื่อเพิ่มศักยภาพการแข่งขันให้แก่ผู้ประกอบการอุตสาหกรรม สร้างโอกาสทางด้านการค้าและการลงทุนแก่ SMEs ตลอดทั้ง การแก้ไขปัญหาด้านสิ่งแวดล้อมอย่างเป็นรูปธรรม ด้วยการนําวัสดุที่ไม่ใช้แล้วจากกระบวนการผลิตของโรงงานอุตสาหกรรมมาสร้างมูลค่าเพิ่มให้เป็นผลิตภัณฑ์ใหม่ ภายใต้แนวคิด "นวัตกรรมเชิงสร้างสรรค์" โดยมีนายทองชัย ชวลิตพิเชฐ ผู้ตรวจราชการกระทรวงอุตสาหกรรม นายบรรจง สุกรีฑา อุตสาหกรรมจังหวัดปทุมธานี และผู้บริหารกระทรวงอุตสาหกรรม ร่วมงาน ณ ห้องแซฟไฟร์ 204-205 ศูนย์แสดงสินค้าและการประชุมอิมแพ็คเมืองทองธานี จังหวัดนนทบุรี
รัฐบาลไทย-ข่าวทำเนียบรัฐบาล-ทส. ร่วมการประชุมกลุ่มผู้เชี่ยวชาญช้างเอเชีย (Asian Elephant Specialist Group Meeting) ครั้งที่ 9
วันพฤหัสบดีที่ 26 เมษายน 2561
ทส. ร่วมการประชุมกลุ่มผู้เชี่ยวชาญช้างเอเชีย (Asian Elephant Specialist Group Meeting) ครั้งที่ 9
ทส. ร่วมการประชุมกลุ่มผู้เชี่ยวชาญช้างเอเชีย (Asian Elephant Specialist Group Meeting) ครั้งที่ 9
วันนี้ (26 เม.ย.61) เวลา 10.30 น. พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เดินทางไปร่วมเป็นเกียรติและกล่าวสุนทรพจน์ในการประชุมกลุ่มผู้เชี่ยวชาญช้างเอเชีย (Asian Elephant Specialist Group Meeting) ครั้งที่ 9 จัดขึ้นระหว่างวันที่ 25-28 เมษายน 2561 ณ โรงแรมอนันตรา ริเวอร์ไซด์ กรุงเทพมหานคร มีผู้เข้าร่วมประชุมจาก สมาชิกในกลุ่มผู้เชี่ยวชาญช้างเอเชีย ผู้แทนจากรัฐบาลของประเทศในเขตการแพร่กระจายของช้างเอเชีย 13 ประเทศ ผู้แทนกลุ่มความร่วมมือในการป้องกันการลักลอบล่าช้างป่า (MIKE) ผู้แทนจากสมาคมสวนสัตว์ (Association of Zoos and Aquariums, WAZA) สมาคมสวนสัตว์และพิพิธภัณฑ์สัตว์น้ํายุโรป (European Association of Zoos and Aquaria, EAZA) เจ้าหน้าที่จาก United States Fish and Wildlife Service (USFWS) ผู้สนับสนุนแหล่งทุน ตลอดจนแขกรับเชิญกิตติมศักดิ์จากหลายประเทศทั่วโลก
การประชุมการประชุมกลุ่มผู้เชี่ยวชาญช้างเอเชียในครั้งนี้ จัดขึ้นเพื่อหารือ แลกเปลี่ยนประสบการณ์ และติดตามความก้าวหน้าการดําเนินงานของแต่ละประเทศในการอนุรักษ์และการจัดการช้างเอเชีย เป็นผลสืบเนื่องมาจากการประชุมกลุ่มผู้เชี่ยวชาญ ครั้งที่ 8 ณ ประเทศอินเดีย เมื่อปี พ.ศ.2559 และการประชุมของประเทศที่เป็นถิ่นอาศัยของช้างเอเชีย (Asian Elephant Range States Meeting) ครั้งที่ 2 ณ ประเทศอินโดนีเซีย เมื่อปี พ.ศ.2560 มีประเด็นสาคัญที่เกี่ยวข้องทั้งในด้านการจัดการและอนุรักษ์ช้างป่าและช้างเลี้ยง ได้แก่ การพิจารณาแผนการอนุรักษ์ช้างในรัฐซาบาห์ ประเทศมาเลเซีย การแก้ไขปัญหาการลดลงของประชากรช้างเอเชียในประเทศเวียดนาม การจัดทําแนวทางการฟื้นฟูสมรรถภาพและการปล่อยช้างเลี้ยงในพื้นที่ป่าธรรมชาติ การจัดการและดูแลช้างเลี้ยงที่อยู่ในภาวะตกมัน การจัดการสวัสดิภาพและการใช้ประโยชน์ช้างเพื่อการท่องเที่ยว การแก้ไขปัญหาระหว่างคนกับช้างป่า การจัดทําแผนที่การกระจายของช้างเอเชีย การจัดทําแนวทางการสร้างแหล่งน้ํา/บ่อน้ําในพื้นที่ถิ่นอาศัยของช้างป่า การเสริมสร้างศักยภาพโครงการติดตามตรวจสอบการลักลอบฆ่าช้าง (Monitoring of Illegal Killing of Elephants-MIKE) การจัดทําแผนปฏิบัติการเพื่อการอนุรักษ์และจัดการช้างเอเชีย
นอกจากนี้ มีการบรรยายพิเศษในประเด็นสําคัญต่างๆ เช่น การจัดทําฐานข้อมูลพันธุกรรมของช้างป่า ความก้าวหน้าของการศึกษาวิจัยในด้านการตรวจสอบเชื้อเฮอร์ปีส์ไวรัสในช้างเอเชีย การป้องกันลักลอบค้าช้างและอวัยวะของช้าง รวมถึงการหารือแนวทางพัฒนาความร่วมมือและการบริหารจัดการช้างระหว่างประเทศที่เป็นเขตกระจายของช้างเอเชีย โดยผลลัพธ์ที่ได้จากการประชุมในครั้งนี้ จะนําไปสู่แนวทางปฏิบัติที่มีประสิทธิภาพในการอนุรักษ์ช้างเอเชีย ตลอดจนนําไปสู่ความเข้มแข็งของเครือข่ายความร่วมมือระหว่างประเทศและแผนการจัดการและอนุรักษ์ทั้งในระดับชาติและระดับนานาชาติเพื่อเสริมสร้างความเข้มแข็งและมาตรการเชิงรุกในการอนุรักษ์ช้างเอเชียในอนาคตต่อไป
รัฐบาลไทย-ข่าวทำเนียบรัฐบาล-ทส.จัดงานเนื่องในสัปดาห์อนุรักษ์ทรัพยากรน้ำแห่งชาติและวันน้ำโลก ประจำปี 2561
วันพฤหัสบดีที่ 22 มีนาคม 2561
ทส.จัดงานเนื่องในสัปดาห์อนุรักษ์ทรัพยากรน้ําแห่งชาติและวันน้ําโลก ประจําปี 2561
ทส.จัดงานเนื่องในสัปดาห์อนุรักษ์ทรัพยากรน้ําแห่งชาติและวันน้ําโลก ประจําปี 2561
วันนี้ ( 22 มีนาคม 2561) กระทรวงทรัพยากรธรรมชาติและสิ่งแวดล้อม โดยกรมทรัพยากรน้ําจัดงานวันน้ําโลก ประจําปี 2561 มุ่งเน้นการแลกเปลี่ยนความคิดเห็นในเวทีเสวนา เพื่อให้ทุกภาคส่วนร่วมขับเคลื่อนทรัพยากรน้ําของประเทศไทย ทั้งในปัจจุบันและอนาคตซึ่งสอดคล้องกับแนวคิดไทยนิยม ยั่งยืน ภายใต้แนวคิด“วิถีน้ํา วิถีธรรมชาติ” ตามแนวทางศาสตร์พระราชาของในหลวงรัชกาลที่ 9 อาทิ การแก้ไขปัญหาน้ําท่วม น้ําแล้ง น้ําเสีย ด้วยการร่วมกันอนุรักษ์ พัฒนาแหล่งน้ํา และสร้างการมีส่วนร่วมของทุกภาคส่วนทั้งภาครัฐ ภาคเอกชน และภาคประชาชนเพื่อให้ประชาชนมีน้ําสะอาด ปราศจากสารปนเปื้อน เพื่อการอุปโภค-บริโภคอย่างเพียงพอ นําไปสู่การยกระดับคุณภาพชีวิตที่ดีอย่างยั่งยืนในอนาคต โดยมีวัตถุประสงค์ คือ เพื่อรับทราบนโยบายและแนวทางการบริหารจัดการทรัพยากรน้ําของประเทศ การประชาสัมพันธ์เผยแพร่องค์ความรู้ในการจัดการทรัพยากรน้ํา รวมถึงเพื่อรณรงค์ให้ภาครัฐ ภาคเอกชน และภาคประชาชนรวมถึงเยาวชนได้ตระหนักถึงความสําคัญของทรัพยากรน้ํา ตั้งแต่เวลา 08.00 - 16.00 ณ ฮอลล์ 1 อิมแพ็ค เมืองทองธานี กรุงเทพมหานคร
เนื่องจากองค์การสหประชาชาติ ได้ตระหนักถึงปัญหาการขาดแคลนน้ําที่ทวีความรุนแรงมากขึ้น และอาจก่อให้เกิดปัญหาการแย่งชิงน้ําขึ้นได้ในอนาคต ดังนั้น ในปี ค.ศ. 1992 สมัชชาสหประชาชาติได้ประกาศให้วันที่ 22 มีนาคม ของทุกปีเป็นวันน้ําโลก เพื่อรณรงค์ให้ประชาคมโลกให้ความสําคัญในเรื่องน้ํา และร่วมมือกันอนุรักษ์ทรัพยากรน้ําให้มีความยั่งยืนในอนาคต องค์การสหประชาชาติ จึงประกาศให้วันที่ ๒๒ มีนาคมของทุกปีเป็นวันน้ําโลก โดยในปี 2018 ได้กําหนดหัวข้อ “Nature-based Solutions for Water” ในส่วนของประเทศไทยคณะรัฐมนตรีมีมติเมื่อวันที่ 8 กรกฎาคม 2551 เห็นชอบให้สัปดาห์ที่ตรงกับวันที่ 22 มีนาคม ของทุกปี เป็นสัปดาห์อนุรักษ์ทรัพยากรน้ําแห่งชาติ
ซึ่งกิจกรรมในงานนอกจากการจัดแสดงนิทรรศการสร้างความรู้ความเข้าใจเกี่ยวกับการบริหารจัดการน้ําในทุกมิติแล้ว ยังมีการจัดการเสวนาแลกเปลี่ยนความคิดเห็น ใน 3 หัวข้อ สําคัญได้แก่ 1) หัวข้อ“การปรับตัวต่อปัญหาน้ําท่วม – น้ําแล้ง ภายใต้การเปลี่ยนแปลงสภาพภูมิอากาศ” 2) หัวข้อ “การบริหารจัดการน้ําข้ามพรมแดน ภายใต้กรอบความร่วมมือแม่น้ําโขง” และ 3) หัวข้อ “พื้นที่ตัวอย่างกับการบริหารจัดการน้ําที่ประสบความสําเร็จ” โดยในแต่ละหัวข้อเสวนาจะมีตัวแทนจากภาครัฐ นักวิชาการ ปราชญ์ชาวบ้าน มาร่วมเสวนาแลกเปลี่ยนความคิดเห็น เพื่อให้เกิดการนําไปต่อยอด หรือปรับใช้ในการบริหารจัดการน้ําของประเทศ และการปรับตัวของประชาชนในด้านต่างๆ ต่อไป
โดยในโอกาสนี้ได้รับเกียรติจาก พลเอก เอกชัย จันทร์ศรี ผู้ช่วยรัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดงานและกล่าวปาฏกฐาพิเศษ ในหัวข้อ” ทรัพยากรน้ํา สร้างไทยนิยม ยั่งยืน” พร้อมด้วยผู้บริหารระดับสูงของ ทส ร่วมเป็นเกียรติในงาน และมีผู้เข้าร่วมงานประกอบด้วย ผู้แทนองค์กรลุ่มน้ํา 25 ลุ่มน้ํา ผู้บริหารส่วนราชการ รัฐวิสาหกิจ สถาบันการศึกษา องค์กรภาคเอกชน และประชาชนทั่วไป ประมาณ 800 คน